
OBRAZLOŽENJE
uz javno savjetovanje o Pravilniku o provedbi postupaka jednostavne nabave

Zakonom o izmjenama i dopunama Zakona o javnoj nabavi (Narodne novine, br. 48/26) izmijenjen je i dopunjen Zakon o javnoj nabavi (Narodne novine, br. 120/16 i 114/22).
Sukladno navedenim izmjenama i dopunama, opći akti kojima se uređuju pravila, uvjeti i postupci jednostavne nabave moraju se uskladiti s odredbama predmetnog Zakona te je stoga potrebno donijeti novi Pravilnik o provedbi postupaka jednostavne nabave.
Sukladno članku 11. Zakona o pravu na pristup informacijama (Narodne novine, br. 25/13, 85/15 i 69/22) Javna ustanova Regionalna razvojna agencija Karlovačke županije objavljuje na javno savjetovanje Pravilnik o provedbi postupaka jednostavne nabave. Savjetovanje je objavljeno u skraćenom vremenu od 27 dana (od 14. srpnja 2026. do 10. kolovoza 2026.) budući da Pravilnik mora biti donesen s datumom 16. kolovoza 2026. (u propisanom roku od 3 mjeseca od stupanja na snagu Izmjena i dopuna Zakona o javnoj nabavi). 
Novim Pravilnikom usklađuje se provedba postupka jednostavne nabave sa Zakonom o javnoj nabavi; uređuju se pravila koja se odnose na pragove za provedbu postupaka jednostavne nabave, odredbe o načelima javne nabave, pravila o sprječavanju, prepoznavanju i uklanjanju sukoba interesa, odredbe o osiguranju pravne zaštite gospodarskim subjektima te mogućnost primjene elektroničkih sredstava komunikacije.   



